
GLJIVARIJADA 
Unatoc 
nepovoljnim 
klimatskim 
uvjetima 
gljive rastu 


Mjesec lipanj u 
znaku brojnih 
aktivnosti u 
radobojskoj župi 


Gljivarsko društvo ,Krasnica“ iz 
Krapine organiziralo je na područ- 
ju općine Radoboj 3. međunarod- 
nu gljivarijadu. U subotu 15. lipnja 
u Radoboju se okupilo oko dvjesto 
ljubitelja gljiva iz 11 gljivarskih dru- 
štava i krenulo u šumu Strahinjči- 
ca u potragu za gljivama. Unatoč 
nepovoljnim klimatskim uvjetima 
za rast gljiva pronađeno je oko 50 
vrsta gljiva koje su potom izlože- 
ne kako bi ih stručnjaci pregle- 
dali i konstatirali koje su jestive, 

a koje nisu. Kod Lovačkog doma 
gljivarijadu je otvorio predsjed- 
nik Hrvatskog gljivarskog - mi- 
kološkog saveza Branko Bartolić, 

a prigodnim riječima gljivare su 
pozdravili predsjednik Gljivarskog 
društva ,Krasnica“ Andro Herak, 
predsjednik Općinskog vijeća 
Radoboj Igor Cigula i načelnik 

Novoizgrađena terasa ispred 
Lovačkog doma idealno je 
mjesto za odmor i druženje 


GLJIVE NA STRAHINJČICI TRAŽILO I BRALO OKO 200 GLJIVARA 


UGODNO S KORISNIM 


Anđelko Topolovec. Nakon potra- 
ge za gljivama i šetnje Planinar- 
sko - poučnom stazom ,Putevima 
orhideja“ predavanja o ljekovitim 
gljivama i ostalim zanimljivostima 
druženje je nastavljeno uz gljivar- 
ski kotlić glazbu i pjesmu. I ovom 
se prilikom opravdanim pokazalo 
uređenje terase ispred Lovačkog 
doma koja je idealna zaodmori 
druženje kako planinara i izletnika 
tako i ostalih skupina koje dolaze 
sve češće na radobojsko područje. 


Pronađeno je i 
ubrano oko pedeset 
vrsta gljiva 


Organizatori i domaćini bili 
su zadovoljni svim zbivanjima koja 
su se događala u okviru gljivarijade 
na padinama Strahinjčice 

POHVALE | POKUDE NA RAČUN 
ODRZAVANJA OKOLISA 


Općina Radoboj se s ponosom 
dići statusom Općina prijatelj 
djece. Zaslužila je to višegodiš- 
njom brigom o stvaranju uvjeta 


za igru, boravak i druženje djece. 


Izgrađeno je tako niz dječjih 
igrališta, ali to nekima izgleda 
smeta. Najnoviji primjer zabilje- 
žen je na igralištu kod Miljana, 
koje je uređeno 2017. Uređeno je 


tako malo nogometno igralište 

i ograđeno dječje. Za vrijeme 
korištenja terena nije došlo do 
nikakvih oštećenja, ali su se za 
to pobrinuli za sada nepoznati 
pojedinci koji su na silu skinuli 
dio ograde na dječjem igralištu 
kako bi si omogućili nesmetanu 
vožnju biciklom po asfaltiranom 
i šljunčanom dijelu igrališta. 


Ograda na igralištu 
je popravljena, a na 
javnim je površinama 
zasađeno ljetno cvijeće 


Šteta je popravljena, ograda je 
ponovno na svojem mjestu, a 
obavljeni su i ostali potrebni ra- 
dovi na popravcima i zaštiti. 

Iz Općine poručuju svima koji 
imaju višak adrenalina, da to 
iskoriste na korisniji način, jer 
ima još dosta posla na obnovi 


igrala i terena, a sve je to naprav- 


ljeno prije svega za djecu i mla- 


de pa bi bilo dobro da se tako i 
ponašaju. I tako dok se vrijeme 
gubi na otklanjaju učinjenih 
šteta, na drugim se mjestima 
marljivo radi na uređenju javnih 
površina, uređuje se groblje i 
sadi ljetno cvijeće na javnim po- 
vršinama sve s ciljem što ljepšeg 
i ugodnijeg življenja i boravka u 
našoj sredini. 

OLUJNI VJETAR, KIŠA, A PONEGDJE I TUČA 
ZAHVATILI PODRUČJE OPĆINE RADOBOJ 


Nakon više nego toplih dana u 
subotu 22. lipnja, kao što su mete- 
orolozi i najavljivali u popodnev- 
nim sati i radobojsko je područje 
zahvatilo snažno nevrijeme. Za 
razliku od uobičajenog pravca 
kretanja oluje od sjevera prema 
jugu ovaj je put bilo obrnuto. Go- 
tovo ni najstariji mještani ne pam- 


te da je na našem području puhao 
tako olujan južni vjetar, kao što 

je to bile spomenute subote. Uz 
snažni pljusak na pojedinim je 
mjestima bilo više ili manje zrna 
tuče, ali na sreću nije uzrokovala 
neku veliku štetu. Više su pro- 
blema i ovom prilikom donijela 
srušena stabla i polomljene grane 


drveća te snažne bujice koje su 
još jednom oštetile uglavnom 
makadamske prometnice. U selu 
Malogorski najveća je šteta nasta- 
la uslijed srušenog stabla jablana 
na štalu obitelji Augusta Galovi- 
ća. Stablo su pokušali maknuti 
vatrogasci iz Javne vatrogasne 
postrojbe Krapina sa specijalnim 


Dio vinara koji su primili priznanja 
za svoja kvalitetna vina 


vatrogasnim vozilom, dizalicom, 
ali nisu uspjeli, pa predstoji pro- 
nalaženje nekog drugog rješenja. 
Unatoč nepovoljnim vremenskim 
uvjetima pojedine vrste voćaka 
dobro su rodile no to im se osveti- 
lo, jer je vjetar na mnogima polo- 
mio grane prepune plodova šljiva, 
marelica i drugog voća. 


PRIZNANJA 


Na skupu članova Udruge vinogradara 
i vinara ,Radobojski pajdaši“uz razgo- 
voro aktualnim radovima u vinogra- 
dima, planiranim aktivnostima i osta- 
lim pitanjima vezanih za rad Udruge 
vinarima koji su dostavili svoja vina na 
ocjenjivanje predana su priznanja. Na 

U OSNOVNOJ ŠKOLI SIDE KOŠUTIĆ RADOBOJ NA KRAJU ŠKOLSKE GODINE NAGRAĐENI NAJBOLJI UČENICI 


UČENICA GENERACIJE ENA VUZEM 


U Osnovnoj školi ,Side Košutić“ 
Radoboj u petak 21. lipnja 
održana je prigodna svečanost 
na kojoj su podijeljeni pokloni i 
priznanja najboljim učenicima. 
Nagrađeni su odlikaši i oni koji 
su ostvarili zapažene rezultate 
na državnim i županijskim 
natjecanjima. 

Nagradu Učiteljskog vijeća 
dobili su učenici i učenice 

koji su svih osam razreda 
završili sodličnim uspjehom, 
ato su: LUKA CEROVEC, TIN 
FRUK, ENA VUZEM, MATIJA 
HALDEK, JELENA PULJKO, 
ALEN ŠALKOVIĆ, MARIJANA 
KISELJAK I ANAMARIJA 
KRLEŽA. 

ANAMARIJA DRAGANIĆ 

(6.b) dobila je nagradu, jer je 
osvojila 2. mjesto na literarnom 
natječaju ,Moje gnijezdo“ 
(mentorica Ivana Frajzman), 


ocjenjivanju je bilo ukupno 97 uzoraka, 
što miješanih, što sortnih vina i člano- 
vi ocjenjivačkog suda procijenili su da 
21 uzorak vina zadovoljava kvalitetom 
za dobivanje zlatnog priznanja, 56 ih 
je srebrnih, a 12 je uzoraka zavrijedilo 
brončano priznanje. Zahvaljujući sred- 


te 2. mjesto na natječaju ,Put 

k suncu“ mentorica Ivanka 
Švaljek. 

ANA ŠEMNIČKI (6.b) osvojila 
je 1. mjesto na Županijskom 
natjecanju iz matematike, a 
sudjelovala je i na Državnom 
prvenstvu, (mentorica Ivana 
Frajzman). Nagrađena je 

i TATJANA HRŠAK zbog 
zapaženog uspjeha na 
Županijskoj smotri LiDraNo i 
prijedloga za sudjelovanje na 
Državnom natjecanju. 

LUKA CEROVEC (8.a) nagrađen 
je zahvaljujući osvojenom 3. 
mjestu na literarnom natječaju 
»Moje gnijezdo“, mentorica 
Ivana Frajzman i za 3. mjesto 
na Županijskom natjecanju iz 
povijesti (mentorica Magdalena 
Želimorski) 

ENA VUZEM (8.a) osvojila je 3. 
mjesto na literarnom natječaju 


ZA KVALITETNA VINA 


stvima koja je Krapinsko zagorska župa- 
nija dodijelila radobojskoj udruzi planira 
se stručno putovanje na poluotok Pelje- 
Šac pa su članovi pozvani da se prijave 
kako bi na terenu mogli saznati na kako 
se vinogradi održavaju i kakva se vina 
proizvode na jugu Hrvatske. 


»Poljubi grumen zavičajne 
zemlje i prošapći hvala“ 
(mentorica Ivana Frajzman) 
Treće mjesto na Županijskom 
natjecanju Crvenog križa 
osvojila je ekipa u kojoj su bili: 
GABRIJELA FLORJAN, ENA 
VUZEM, LUKA JURINJAK, 
NIKA HORVAT, TIJANA 
VIDOVIĆ i ANAMARIJA 
KRLEŽA, mentorica je 
Zvjezdana Herceg. 

JOSIP MLAKAR (8.b) osvojio je 
2. mjesto na Županijskom cross 
natjecanju, mentor Gordan 
Poslončec. 

Ekipa futsala osvojila je 

3. mjesto na Županijskom 
natjecanju, a u njoj su bili: 
BLAŽ POTOČKI, LOVRO 
HRVOJ, TIN TUŠEK, ALEN 
ŠALKOVIĆ, MATIJA HALDEK, 
ANTONIO DUNAJ, DRAGUTIN 
ERDELJA, FRAN ŠALKOVIĆ 


i NIKOLA FERK. Vodio ih je 
Gordan Poslončec. 

Zbog promocije škole u 
glazbenom stvaralaštvu 
nagrađena je LORENA GOTLIN 
(8.b) uz mentoricu Dubravku 
Habjanec. 

SVEN VESELJAK (2.c) 
nagrađen je ostvarivši odličan 
uspjeh na međunarodnom 
likovnom natjecanju Kanagawa. 
Mentorica Vesna Horvat. 
Posebnu nagradu primila je 
ENA VUZEM, koja je proglašena 
učenicom generacije. 

Nakon prijema nagrada 
održano je druženje u kojem 

su se učenici prisjetili svojih 
uspjeha. Ravnateljica Milena 
Veseljak još im je jednom 
čestitala i zaželjela daiu 
daljnjem školovanju budu 
uspješni i da se uvijek s radošću 
sjete svoje osnovne škole. 


LJETNO RADNO VRIJEME U 
OPĆINI RADOBOJ 


U skladu s tradicijom u Općini Radoboj, Jedinstveni upravni odjel tijekom 
ljeta radi i u poslijepodnevnim satima. Nastoji se tako omogućiti obavlja- 
nje određenih poslova stanovnicima i nakon radnog vremena u drugim sre- 
dinama. Od početka lipnja svakog utorka općinske službe rade od 7:00 do 


17:00 sati i tako će biti sve do jeseni. 

NAJSTARIJA STANOVNICA OPĆINE RADOBOJ, ŠTEFICA MILJAN, PROSLAVILA STOTI ROĐENDAN 


DOŽIVJETI STOTU 


U nedjelju 2. lipnja 2019. godine 
u Staroj kući na Bregima Rado- 
bojskim održano je veliko slavlje 
u čast najstarije stanovnice 
Općine Radoboj, Štefice Miljan. 
UZ slavljeničku tortu, brojne čla- 
nove obitelji, čestitare i rodbinu 
Štefica Miljan proslavila je stoti 
rođendan. Rođena 1919. godi- 
ne u zaselku Mikši u Radoboju 
slavljenica je uz mnogo lijepih, 
ali i teških trenutaka navršila sto 
godina života. Seoska djevojčica 
završila je četiri razreda osnovne 
škole i pomagala roditeljima u 
obavljanju svih poslova, kako u 
kući tako i na seoskom imanju. 
Kako je to nekada bilo uobičaje- 
no, radno se upoznala sa svojim 
budućim mužem i s navršenih 
17 godina života udala se za Miju 
Miljana. Rodila je sedmero djece, 
četiri kćeri i tri sina od kojih su 
žive tri kćeri: Slavica, Marica i 
Ivanka, te sin Miroslav. 

Danas ima devetero unučadi 

i četrnaest praunuka. Suprug 
Mijo bio je rudar i s 32 godine 
rudarskog radnog staža otišao je 
u mirovinu. Nakon što je umro 
sva briga o domaćinstvu pala 

je naŠteficu, koja zahvaljujući 
suprugu od 1989. godine prima 
mirovinu, koja je kako kaže pri- 
stojna i dobro dođe za podmire- 
nje domaćinskih troškova. 

Kako doživjeti stotu? Pitali smo 
Šteficu. Osnovno je da budeš 
zadovoljan s onim što imaš, da 
uživaš odgajajući djecu, obavlja- 

Snaha Miljenka i sin Miroslav 
glavni su oslonac Štefici u 
svakodnevnom životu 


jući kućanske i poljoprivredne 
poslove, jesti sve, ali u umjere- 
nim količinama, a može se popiti 
i koja čaša vina, odgovara nam 
slavljenica, koju smo posjetili 

u njezinoj kući nekoliko dana 
prije održanog slavlja. Iako živi u 
lijepo uređenoj kući, koja se na- 
lazi usred velikog dvorišta, dogo- 
voreno je da se zbog velikog broja 
sudionika proslave rođendana 
okupljanje održi u Staroj kući na 
Radobojskim Bregima.Naša se 
slavljenica sjeća mnogih događa- 
ja iz prošlosti, Drugog svjetskog 
rata i nestanka mnogih potreb- 
nih namirnica u to vrijeme, prije 
svega soli do koje se teško dola- 
zilo. Sjeća se i pohvaljuje brojne 
akcije ljudi od uvođenja struje i 
vode do plina i telefona i pohva- 
ljuje sadašnja nastojanja Općine 
za stvaranja što boljih i ljepših 
uvjeta života. Kada smo je pitali 
o zdravlju kaže da nije najbolje, 
već 12 godina ima visoki šećeri 
uzima inzulin, pomalo slabi vid i 
sluh, ali uz sve to izgleda mnogo 
mlađe od stogodišnjakinje i nor- 
malno razgovara o mnogim mi- 
nulim i sadašnjim događanjima. 
Zahvalna je snahi Miljenki i sinu 
Miroslavu koji se brinu o svim 
njezinim potrebama i kaže da ne 
voli da joj se spominje kako ima 
sto godina, jer ona eto slavi samo 
stoti rođendan. Zaželimo majci, 
baki i prabaki Štefici Miljan do- 
bro zdravlje, i još proslava njenih 
rođendana. 


Slavljenici su rođendan čestitali 
i poklone donijeli: Anđelko 
Topolovec, načelnik, Stjepan 
Sirovec zamjenik načelnika, Igor 
Cigula predsjednik Općinskog 
vijeća Općine Radoboj, dr. Štefanija 
Kunštek, te medicinske sestre 
Višnja Herak i Romina Polanščak 


Stogodišnja Štefica 
Miljan rado priča 
o svom životu 


Za dug život i dobro zdravlje 
dobro dođe i čaša crnog 
vina nakon ukusnog obroka, 
kaže Štefica Miljan 

POČELA SU RADOBOJSKA LJETNA DOGAĐANJA 


Prikazivanjem crtača na 
terasi Muzeja, otvorena su 
Radobojska ljetna događanja 


Projekcijom animiranog dječjeg 
filma ,,Spiderman - Novi svijet“ 
u petak 21. lipnja na terasi Muze- 
ja Radboa počela su ovogodišnja 
ljetna radobojska događanja. 
Nastavak je uslijedio u četvrtak 
27. lipnja s Dječjim danom u 
okviru kojeg su oslikane tribine 
školskog igrališta, u suradnji s 
OŠ ,Side Košutić“ i Društvom 
»Naša djeca“ Radoboj. Slijedi 
Kulturna večer u petak 5. srpnja 
kada ćemo u Radoboju, na te- 
rasi Muzeja, pozdraviti Davora 
Dretara Dreleta, a u nedjelju 

7. stpnja ponovo je Dječji dan, 
jer će se od 16:00 sati održava- 

ti radionica za djecu na temu 
»Vjetrenjače“. U nedjelju 14. 


srpnja planirano je održava- 
nje predstave na otvorenom 
»Deveta zapovijed“ u izvođenju 
dramske udruge ,Kaj“ iz Zabo- 
ka. Početkom kolovoza Športsko 
- kulturno društvo ,Josip Po- 
ljak“ planira tradicionalni no- 
gometni turnir na igralištu NK 
Radoboj. Tradicionalni turnir 
organizira se u povodu prosla- 
ve Dana pobjede i domovinske 
zahvalnosti, te Dana hrvatskih 
branitelja. Za pretpostaviti je 
da će se kroz dugo toplo ljeto u 
Radoboju dogoditi još poneka 
zanimljiva manifestacija i da će 
svi oni koji će ljeto provesti u 
Radoboju imati zanimljiv izbor 
druženja i zabave. 

U OKVIRU ŽUPE PRESVETOG TROJSTVA RADOBOJ | U LIPNJU BILO JE MNOŠTVO DOGAĐANJA 


PROSLAVLJENI BLAGDANI, ODRŽAN 
SUSRET PRVOPRICESNIKA I KRIZMANIKA 


U lipnju Župa Presvetog Trojstva — prvopričesnika i krizmanika i 


Radoboj posebno je obilježila njihovih roditelja. U Radoboj je 
misnim slavljima Dan župe i stiglo i šest ekipa nogometaša 
blagdan Tijelovo, a održani su prvopričesnika, koji su nakon 
itradicionalni susreti prvo- mise u župnoj crkvi odigrali tur- 
pričesnika i krizmanika, kao i nir na terenima NK Radoboj, a 
nogometni turnir prvopričesni- = na blagdan Tijelova, nakon mise 
ka iz Zagrebačke nadbiskupije. održana je procesija od župne 
Radobojski župnik vič. Tomi- crkve do kapelice uz sudjelova- 
slav Novosel i ove se godine nje radobojskih mažoretkinja i 


pobrinuo da se održi druženje vatrogasaca. 

KLUPAMA 
NAKON 40 
GODINA 


U Radoboju se okupilo oko 40 bivših uče- 
nika i učenica Osnovne škole. Generacija je 
to koja je 1979. godine završila osmi razred 
osnovne škole u Radoboju i krenula na dalj- 
nje školovanje. Prije četrdeset godina kako 
kažu bivši učenici u radobojskoj školi bila 
su dva osma razreda jedne generacije od 
ukupno šezdesetak učenika. Susret neka- 
dašnjih osmoškolaca bio je dirljiv, srdačan, 
a za neke i iznenađujući, jer su se našli u 
klupama osnovne škole nakon punih 40 go- 
dina. Danas su neki od njih u mirovine, neki 
još uvijek rade na raznovrsnim poslovima 
za koje su se osposobili u raznim srednjim, : Zajednička: snimka 
višim i visokim školama. : .= . : : na stepenicama 
Dio onih koji su došli na susret u Radoboj ile 
obišli su mjesno groblje gdje su zapalili lam- 
paše na grobovima svojih kolega koji nisu 
više među živima, a obišli su i grobna mjesta 
svojih nekadašnjih učitelja. 

Nakon pozdrava i kraćih razgovora biv- 

ši su se učenici uputili u učionice, gdje su 
evocirali uspomene na osnovnoškolske 
dane i razgovarali o tome kako su se snašli 

u životu, koga imaju od obitelji, gdje su bili 
zaposleni ili su još uvijek, a nakon toga kre- 
nuli su u jedan od krapinskih ugostiteljskih 
objekata gdje su uz razgovor, druženje i za- 
bavu proveli ugodnu večer i dobar dio noći, 
da bi uz pozdrave najavili neki novi susret 
uz neku višu godišnjicu. 


3 Predstavnici 
“< nekadašnjih učenika | 
osnovne škole 
Radoboj obišli 
su grobove onih 
kolega i učitelja 
koji su pokopani na 
radobojskom groblju 


U školskim klupama 
nakon 40 godina 


Srdačni susreti 
i zagrljaji nakon 
40 godina 


Za razgovor i prisjećanja 
prošlosti bilo je 
premalo vremena 

NOVOSTI IZ OSNOVNE ŠKOLE 


SIDE KOŠUTIĆ U RADOBOJU 


5-1) gi 


SVEČANOST 
21. NAGRADE. 
SIDE KOŠUTIČ 


Manifestacija Radobojsko proljeće - Dani Side Košutić već 
se 21 godinu održava u Radoboju. Program manifestacije 
u organizaciji Kulturno-obrazovnog društva Side Košutić, 
ove je godine trajao od 13. do 18. svibnja te je obuhvaćao 
literarne i likovne radionice posvećene obitelji, iskazivanju 
ljubavi, naklonosti i pažnje. Kruna događanja bila je dodjela 
21. Nagrade Side Košutić za literarna djela učenika osnov- 
nih škola na temu “Poljubi grumen zavičajne zemlje i pro- 
šapći - hvala“ održana u subotu 18. svibnja u prostorijama 
naše škole. Na literarnom natječaju sudjelovali su učenici 21 
osnovne škole iz cijele Hrvatske, a pristiglo je 140 radova. 
Radoveje ocjenjivalo prosudbeno povjerenstvo u sastavu: 
Mirko Ivanjek, Ančica Ivanjek, Biserka Šimunići Narcisa Bre- 
zinščak. Izdvojeno je 9 radova koji su nagrađeni, dok je 10 
radova odabrano za javno izvođenje. Treću Nagradu dije- 
li šest radova: pjesma “Klompotec“ koju je napisao David 
Mašić učenik 6.r0š Vidovec, “Hvala mom anđelu“, pjesma 
Ene Vuzem, učenice 8.r0$ Side KošutićRadoboj, zatim rad 
"Moj jezik“ autorice Mare Odža, 5.r, OŠ Petra Kružića Klis, 
"Zauvijek ću biti dijete", rad Daria Kolmana, 8.r OŠ Marti- 
janec, “Zvonik“ Mie Kukolj, 5.r iz OŠ Ante Kovačića Marija 
Gorica i “Različita jutra" autorice Mari Rodin, 7r OŠ Nikola 
Tesla Rijeka. Drugu nagradu osvojila su dva rada: “Koraci“ 
Marine Morović, 7rOŠAntuna Augustinčića Zaprešić i “Ba- 
bina kosa“, rad Cvite Grubišić, 5.r OŠ Petra Kružića Klis. Prvu 
nagradu osvojila je “Pjesma magarcu koji je nosio Isusa“ 
autorice Klare Tomić, 8.r OŠ Ante Kovačića Zagreb. Kultur- 
no-umjetnički program dodjele 21. Nagrade Side Košutić 
osmislila je i vodila profesorica Dubravka Habjanec. Uz či- 
tanje nagrađenih radova, nazočnima su se obratili članovi 
stručnog povjerenstva Ančica i Mirko Ivanjek. Zbor Vrijeskice 
uveličao je svečanost izvedbama Sidinih pjesama, dok su se 
solo nastupima istaknuli učenici OŠ Side Košutić Radoboj: 
Lorena Gotlin izvedbom pjesme “Oko jene hiže“i Dominik 
Pažameta na pijaninu. | ovogodišnje druženje posvećeno 
njegovanju riječi Side Košutići literamom izričaju učenika, 
proteklo je u prijateljskom i svečanom ozračju. Manifesta- 
cija posvećena Sidi Košutić već 21 godinu okuplja mlade 
pjesnike, spisatelje i njihove mentore te sve štovatelje Si- 
dinog života koji svojim prisustvom doprinose posebnosti 
susreta. Hvala svima koji su doprinijeli ostvarenju 21. Na- 
grade, veselimo se susretu i iduće godine! 

Jasenka Marmilić 


Pripremila: 
Jasenka Marmilić 


16. Smotra učeničkih zadruga 
Krapinsko-zagorske županije 


Dana 24. svibnja 2019. u Radoboju je 
održana 16. smotra Učeničkih zadru- 
gaKrapinsko-zagorske Županije. Sudje- 
lovalo je 20zadruga iz naše županije. 
Na samom početku učenici domaćini 
pripremili su za goste kratki program 
dobrodošlice, a nakon programa na- 
zočnima se obratila ravnateljica, gđa 
Milena Veseljak koja je rekla da učenici 
predstavljaju plodove svojeg rada kroz 
ovu školsku godinu i na taj način kod 
njih razvijamo poduzetništvo. Učenici 
Su vrlo sretni što mogu predstaviti svoje 
radove najednom ovakvomskupu, ami 
smo ponosni što smo domaćini ovakve 
manifestacije. Uključivanjem u zadruge 
djeca razvijaju svoju kreativnost, ma- 
Štovitost, radišnost, trude se pokazati 
Što rade, a njihove zadruge zaista su 
raznovrsne. Brankica Zbanatski vodi- 
teljica je podružnice učeničkog zadru- 
garstva u Krapinsko-zagorskoj županiji 
te kaže kako sezadrugarstvom bavi od 
90-ih godina. 

- Možemo sepohvaliti da nasu našoj re- 
lativnomaloj županiji ima dosta, točnije, 
registriranoje 25 učeničkih zadruga, koje 
ne mogu uvijek sve doći na smotru, ali 
eto, oveje godine ovdje njih 20. Nadam 
se da će djeca dobro trgovati, jeručenič- 
ke zadruge, osimšto proizvode, moraju 


KK 
J išua ha 


= imaiiza 


i prodavati, i toje jedina izvannastav- 
na aktivnost osnovnih i srednjih škola 
te centara za odgoj i obrazovanje, pa 
i učeničkih domova, koja omogućuje 
djeci da zarade i stave sredstva u pro- 
met. Tako da, uz smotru, ovo je i pro- 
dajna izložba, što je važan element u 
učeničkom zadrugarstvu. Još je nešto 
važno, atoje praktični rad. Nasvakom 
izložbenom prostoru su, dakle, različi- 
ti uradci u koje je uloženo puno volje i 
znanja što voditelja, što djece. Danas 
ovdje imamo procjenu u tri kategorije, 
a ocjenjuje se ustroj učeničke zadruge, 
njegovanje tradicije i baštine, estetsko 
uređenje izložbenog prostora, praktič- 
nirad. Maksimalno se može skupiti 50 
bodova, a gotovo nijedna zadruga ne 


osvaja ispod 35 bodova, tako daje teško 
rangirati -reklaje Zbanatski. Na Smotri 
Su bili i Dragica Benčik, predsjednica Hr- 
vatske udruge učeničkog zadrugarstva, 
Dražen Vinski, predstavnik Županije, te 
Anđelko Topolovec, načelnik Radoboja. 
Naša je zadruga također prezentirala 
svoje proizvode! osvojila 9. mjesto. Učitelj 
Dražen Gerići učiteljica Ivanka Švaljek 
bili suuz naše učenike: Simona, Ivanu i 
Anu. Komisija je posjećivala zadruge te 
odlučila koja je najbolja. Prvoje mjesto 
osvojila zadruga SŠ Šudigo iz Zaboka i 
time se plasirala na Državnu smotru. 

Iskrene čestitke svim zadrugamai sret- 
no u daljnjem radu! 


Luka Cerovec, 8. a 


OPROŠTAJ OSMAŠA 


Zadnji dan škole, 14. lipnja 2019., naši 
su osmaši priredili završnu svečanost 
kako bi se oprostili od škole, učenika, 
učitelja i ostalih djelatnika škole koji 
su im kroz godine puno pomagali i s 
kojima su se jako povezali. Svečanost 
su organizirali osmaši uz pomoć uči- 
teljica Ivane Frajzmani Ivanke Švaljek. 


Priredba je počela u 12 sati. Programje 
sadržavao zahvale, osvrte na školova- 
nje, pjevanje, smiješne zgode, igrokaz i 
uspjehe učenika, a učiteljima i ostalim 
djelatnicima podijeljeni su mali zna- 
ci pažnje. Na kraju priredbe osmaši i 
učitelji zajedno su otpjevali nekoliko 
pjesama, štoje zaokružilo ovu školsku 


godinu školovanje naših osmaša u OŠ 
Side Košutić Radoboj. Svim osmašima 
želimo sreću u nastavku školovanja te 
bih se, u ime svih osmaša, ponovno za- 
hvalila svim učiteljima na uloženom 
trudu, vremenu i strpljenju. 


Ena Vuzem, 8. 

U POSTOJNI 


U petak, 7. lipnja 2019., učenici 
5.ab i 6.ab razreda bili su na te- 
renskoj nastavi u Postojni, gdje su 
posjetili Postojnsku jamu, Vivarij 
i Expo jamu kras. Najprije smo 

u Vivariju -podzemnom zoološ- 
kom vrtu vidjeli neke od 150 vrsta 
špiljskih životinja, a zatim smo 
vlakićem krenuli u Postojnsku 
jamu, kolijevku speleobiologije 

i najveću špilju na ovim prosto- 
rima. Učenici su imali priliku 
vidjeti različite krške fenomene 
o kojima uče u školi, brojne sta- 
laktite, stalagmite i stalagmate te 
prostrane dvorane nastale prije 
više milijuna godina. Poseban 
doživljaj bio je vidjeti simbol 
Postojnske jame i slovenskoga 
krša, pet metara visok stalagmit 
sjajne bijele boje nazvan Briljant. 
S obzirom na stalnu (prohladnu) 
temperaturu špilje od 10 “C, uče- 


nicima je dobro došla kratka pau- 
za za ručak i šetnja Postojnom na 
ugodnim ljetnim temperaturama. 
Nakon pauze nastavili smo ra- 
zgledavanje Expo jame kras, naj- 
veće izložbe o kršu i Postojnskoj 
jami na svijetu, koja na moderan i 
atraktivan način prikazuje nasta- 
nak podzemnih krških fenomena 
i otkriva povijest špilje. Učenici 
su najprije pogledali kratki film o 
nastanku krša, a zatim su uz vod- 
stvo na hrvatskom jeziku obišli 
sve eksponate. Ova interaktivna 
izložba oduševila je učenike, a to 
ni ne čudi s obzirom da je zbog 
svoje inovativnosti dobitnik broj- 
nih priznanja i nagrada. Pomalo 
umorni, ali puni dojmova i novih 
znanja vratili smo se u Radoboj u 
večernjim satima. 


Dijana Šalković 


M 


Trodnevna ekskurzija 


- Sjeverna Dalmacija 


Učenici 7.ab i 8.ab razrednog 
odjela su od 29. — 31. svibnja 
2019. boravili u Biogradu u sklo- 
pu terenske nastave Sjeverna 
Dalmacija. 

Polazak autobusa bio je ispred 
škole u 6,00 sati. Vozili smo 

se prema Kninu uz usputna 
zaustavljanja i odmore tijekom 
puta. Po dolasku u Knin posjetili 
smo tvrđavi i muzej Domovin- 
skog rata. Nakon Knina, stigli 
smo do mjesta Radučić gdje smo 
ručali. Učenici su bili smješte- 
ni u hotelu Adria u Biogradu 
gdje su nakon večere uživali u 
šetnji na rivi. Drugi dan terenske 
nastave bio je u smjeru Lozovca 
i ulaza u NP Krka. Razgledali 
smo slapove Skradinskog buka 
te posjetili etno zbirku, mlin i 
kovačnicu. Nakon obilaska NP 
Krka posjetili smo Šibenik te 


razgledali grad: gradska jezgra, 
katedrala, gradska vijećnica, 
kneževa palača, tvrđava sv. Mi- 
hovila i tvrđava Barone. Navečer 
smo posjetili Zadar te obišli: 
Široku ulicu, crkvu sv. Donata, 
katedralu sv. Stošije, crkvu i sa- 
mostan sv. Marije, crkvu sv. Kr- 
ševana, Morske orgulje i pozdrav 
Suncu. Posljednji dan posjetili 
smo najstariji hrvatski kraljevski 
grad Nin: brončani kip Grgura 
Ninskog, crkvu sv. Križa (najma- 
nja katedrala na svijetu), crkvu 
sv. Anselma. Učenici su imali 
slobodno vrijeme za obilazak 
Nina, a nakon ručaka krenuli 
smo u smjeru Radoboja. Poma- 
lo umorni, ali puni pozitivnih 
dojmova stigli smo kućama u 
večernjim satima. 


Ivan Kovačević 


UGOSTILI SMO ČLANOVE VIJEĆA 
UČENIKA IZ OŠ PETROVSKO 


Tradicija zajedničkog sastanka Vijeća učenika naše škole i OŠ Antu- 
na Mihanovića Petrovsko, nastavila se i ove godine tako što smo 21. 
svibnja ugostili učenike iz Petrovskog. Tema susreta bio je Svjetski 
dan kulturnih različitosti, dijaloga i razvoja pa je koordinatorica 
Vijeća učenika, Jasenka Marmilić pripremila radionicu na temu 
uvažavanja različitosti. Nakon uvodnog upoznavanja, učenici su su- 
djelovali u nizu aktivnosti kojima su osvijestili da su međusobno ra- 
zličiti i posebni te da je bitno uvažavati tu različitost. Zavirili su tako 
u čarobnu kutiju, glumili zrcalo i osobu koja se gleda u zrcalo, učili 
pažljivo slušati jedni druge, izražavali se pantomimom, rješavali an- 
ketu o tolerantnosti, pisali svoje osobine i posebnosti u osobno zrca- 
lo te poslušali priču o Vilmi Špigl. Nakon radionice učenici su igrali 
društvene igre i graničar u dvorani te se družili uz osvježenje. Susret 
ćemo ponoviti i sljedeće godine kada će domaćin biti OŠ Petrovsko. 


Jasenka Marmilić 


LJETU U SUSRET 
KOD SV. JAKOVA 


O vrijednostima kretanja u prirodi i blagodatima rekreacije 
hodanjem odavno smo odlučili kao našim ciljevima. Ako do- 
damo tome veličanstvenu vizuru gotičke građevine, koja nas 
je dočekala nesebično nam nudeći hlad i odmor podno svojih 
zidina, sradošću možemo reći da smo ljetu u susret pošli i došli 
na najljepši mogući način. Projekt Svi smo mi jedna škola uje- 
dinio je sve učenike razredne nastave, koji su hrabro “osvojili“ 
Gorjane Sutinske. Prigodan “piknik“ omogućio je degustacij 
izvrsnih domaćih proizvoda, na čemu srdačno zahvaljujem 
roditeljima naših učenika. 


= 


o 


Učiteljica 
Laura Kukovačec 

TERENSKA NASTAVA AQUATICA I CONTESSA 


Dana 7. lipnja 2019. učenici 1.b, 2.b, 3.b i 4.b razreda realizi- 
rali su terensku nastavu u Karlovcu i Draganiću (Budrovci). 

Prvo smo stigli na imanje Contessa. Učenici su se upoznali s 
domaćim životinjama imanja, a zatim su u kuriji staroj 300 
godina razgledali različite bajkovito uređene prostorije te su- 
djelovali u programu ,Biraj svoju ulogu“ gdje su, oblačeći 
različite stare kostime u sobi za bal preuzimali uloge vitezova, 
princeza, grofova i grofica te se učili običajima i ponašanju na 
dvoru. Uz vodstvo princeze-animatorice naučili su kraljevski 
naklon: ples. Na imanju su imali i organizirani kraljevski ručak 


za vrijeme kojega su djeca ponovila bonton. Nakon pozdrava 
sdomaćinima, uputili smo se prema Karlovcu u razgled Aqu- 
atice, najvećeg slatkovodnog akvarija u Hrvatskoj. Učenici 
su se u pratnji vodiča upoznali sa sadržajima slatkovodnog 
akvarija te vidjeli mnoge vrste riba: šarana, pastrve, mrene... 
Dan je brzo prošao, a učenici su ovom terenskom nastavom 
stekli nova znanja na praktičan i zanimljiv način, uživali u igri, 
međusobnom druženju te se u Jazvine vratili nasmijanih lica. 


učiteljica Tamara Poljak 


DOMAĆINSTVO - PRIPREMA ZA STVARNI ŽIVOT 


Odoveškolske godine u našoj ješkoli s radom započela izvanna- 
stavna aktivnost Domaćinstvo, koja djeluje kao jedna od sek- 
cija naše učeničke zadruge ,Radobojski guci i trpuci“. Koliko 
je takva aktivnost bila potrebna učenicima najbolje govori 
podatak da se prijavilo njih čak 54! Radje organiziran u blok 
satovima te maksimalno prilagođen rasporedu učenika. Tako 
su petkom šesti sat na Domaćinstvo dolazili učenici 5. 1 6. ra- 
zreda, a sedmi sat učenici 7. i 8. razreda. Tijekom nastavne 
godine odradili smo niz aktivnosti: kuhali smo i pekli jedno- 
stavna jela poput palačinki, muffina i kolača s voćem, šivali 
smo vrećice za lavandu, učili o zdravoj prehrani i radili ukusne i 


U Svetom Petru Čvrstecu se od 2015. godine se raznim mani- 
festacijama obilježava rođenje velikog hrvatskog književnika 
svjetskog glasa - Zvonimira Baloga, koji se rodio 1932. godine, 
apreminuo2. studenoga 2014. godine u Zagrebu. Njemu u spo- 
men Područna škola Sveti Petar Čvrstec (0Š “Grigor Vitez“ Sveti 
Ivan Žabno) raspisala je krasnoslovno-likovni natječaj “Balogi- 
jada“. Na raspisane natječaje pristiglo je 228 snimki učeničkih 
krasnoslova Balogove poezije 1421 likovni rad inspiriran motivi- 
ma iz Balogova stvaralaštva iz ukupno 99 škola iz svih krajeva 
Lijepe Naše (od Slavonije preko cijele kontinentalne Hrvatske, 
Istre i Kvarnera, Gorskog kotara i Like, pa duž Dalmacije). Za 
vrednovanje pristiglih radova, podijeljenih u kategorije nižih (1. 
-4,)iviših (5. -8.) razreda osnovne škole, oformljena su stručna 
prosudbena povjerenstva koja su ocjenjivala pristigle učeničke 
radove. Likovno povjerenstvo činili su: Tomislav Buntak, dekan 
Akademije likovnih umjetnosti u Zagrebu, Ranka Javor, kompa- 
ratistica i povjesničarka umjetnosti, Manuela Vladić-Maštruko, 


zdrave smoothije, sijali smo i sadili cvijeće i brinuli o školskom 
cvjetnjaku, išli smo u berbu maslačka i pripremali sirup, a za 
sva posebna događanja u našoj školi marljivo smo u popod- 
nevnim satima pripremali ukusne slastice i častili naše goste. 
Kraj nastavne godine proslavili smo zajedničkim piknikom i 
druženjem u Radobojskom Trnacu, a već smo puni planova i 
ideja za nadolazeću godinu. Sve aktivnosti s učenicima pro- 
vodi učiteljica Dijana Šalković, a ovom prilikom posebno se 
zahvaljuje učenicima 5.b razreda, koji su se dodatno angaŽi- 
rali i svakodnevno brinuli o našem cvijeću. 

Dijana Šalković 


ML * A \ 
BALOGIJADA 2019. 


akademska slikarica i ilustratorica. Krasnoslovno povjerenstvo 
činili su: Barbara Rocco, glumica, redateljica i scenaristica, Zvo- 
nimirllijić, filmski i kazališni redatelj, Nikolina Marinić, profeso- 


rica hrvatskoga jezika i dramska pedagoginja. Povjerenstvo za 


ocjenu krasnoslova izabraloje 30 najuspjelijih krasnoslova (15 u 
kategoriji nižih i 15 u kategoriji viših razreda osnovnih škola). 30. 
svibnja 2019. godine na završnoj svečanosti 1. Balogijade oda- 
brani učenici krasnoslovili su Balogovu poeziju. Iz naše županije 
jedini predstavnik sam bila ja, Anamarija Draganić, učenica 6. b 
razreda (mentoricaje Ivana Frajzman, učiteljica hrvatskog jezi- 
ka). Nakon nekoliko sati vožnje do Svetog Petra Čvrsteca stigli 
smo u njihov vatrogasni dom, u kojem se održao natjecateljski 
dio. Ja sam krasnoslovila Balogovu pjesmu , Pekar“. Kada su svi 
izvođači završili, otišli smo u njihovu područnu školu i tamo 
pogledali likovnu izložbu nagrađenih likovnih radova. Ponovno 
smo se vratili u vatrogasni dom, ručali smo pogledali predsta- 
vu ,Sedmoglavi zmaj “u izvedbi Teatra Loco Poco. Kući smo se 
vratili sretni, puni novih spoznaja i zadovoljstva. Nadam se da 
ću i sljedeće godine sudjelovati na 2. ,Balogijadi 

Anamarija Draganić, 6. b 

MEĐUNARODNI DAN OBITELJI 
U DJEČJEM VRTIĆU ŠKRINJICA 


Uz razne aktivnosti mališani su u vrtiću or- — oni svakodnevno rade. Vedro raspoloženje, = cana temu proljeća. Roditelji su uz svoju 


ganizirali druženje djece, roditelja i odgoji- prisutne je razigralo i razdragalo te su se kreativnost sudjelovali u izradi obiteljskih 
telja povodom Međunarodnog dana obitelji. uključili u pjesmu i ples ,Kad si sretan“ što stabala, cvijeća od raznog materijala, a 
Roditelji, bake, djedovi i tete uživali su u je djecu još više razveselilo. Dječja vrtićka zasađeno je i povrće. Kako priredba tako i 
kratkoj priredbi u kojoj su djeca sa svojim skupini ,Mravići“ su bili izuzetno hrabri, radionica prošle su u veselom i ugodnom 
odgojiteljicama uz pratnju gitare otpjevala veseli, ponosni i raspjevani tijekom cijele druženju roditelja, djece i odgojiteljica ja- 


nekoliko pjesmica i tako pokazala kako to priredbe, a nakon toga održana je radioni- sličke skupine. 

IZ DJEČJEG VRTIĆA ŠKRINJICA RADOBOJ 


SJ LJ s 


p 


Završna priredba polaznika 
programa engleskog jezika 


U Dječjem vrtiću ,Škrinjica“ tijekom godine 
provođen je pored ostalog tečaj engleskog 


grama kroz igru i zabavu učili strani jezik. 
Prisutni roditelji bili su zadovoljni vidjevši 


jezika, pa je tim povodom održana priredba 
na kojoj su djeca polaznici programa poka- 
zali što su naučili. Program je verificiran od 
strane Ministarstva znanosti i obrazovanja, 
pa su polaznici dobili diplome kao dokaz 
uspješno položenog 1. stupnja programa. 
Djeca su tako pored redovitog vrtićkog pro- 


što su njihova djeca naučila. Pokazala su to 
na ponos roditelja i voditeljice programa 
pjesmom, plesom, igrokazima i dijalozima 
djeca kroz priredbu ,Malih Engleza“. Vrtić 
planira u novoj pedagoškoj godini djeci po- 
nudi i nastavak programa, odnosno drugi 
stupanj učenja. 


na 


61 


VRTIĆKI MATURANTI 


U Dječjem vrtiću ,,Škrinjica“ Radoboj u srijedu 5. lipnja 2019. odr- 
žana je oproštajna svečanost od djece koja su završila predškolsko 
obrazovanje i na jesen kreću u školu. Za njih, kao i ostale vrtićke 
mališane održana je priredba ,Vrtićki maturanti“ u kojoj su glav- 

ni izvođači bili srednja vrtićka skupina ,Loptice“ i starija skupina 
»Zvjezdice“. Voditelji ovog svečanog vrtićkog spektakla bili su predš- 
kolarci M.B. i B.Ž. koji su nakon uvodnih riječi pozdrava, zahvalili 
roditeljima na kvalitetnoj i uspješnoj suradnji tijekom cijele peda- 
goške godine i pozvali mališane ,Loptica“ da pokažu što znaju. Razi- 
grane ,Loptice“ predstavile su se igrokazom, pjesmicama i plesom, 
a njihova simpatičnost i trud nagrađeni su velikim pljeskom svih 
roditelja. ,Zvjezdice“ su pak kroz svoje točke priredbe prezentirale 


dio onoga što su kroz pedagošku godinu usvojili, kako bi sigurni i 
puni samopouzdanja krenuli ne samo u školu, veći i u život! 
Promatrajući sve prisutne, okupljene u prostoru vrtića u ozrač- 

ju snažne i pozitivne energije, ispunjene ponosom djece koja su 
pokazala što se u vrtiću radi, može se zaključiti da s postignutim 
mogu biti više nego zadovoljni kako odgojitelji tako i roditelji koji 
su s ponosom, oduševljenjem i pokojom suzom u oku promatrali 
mali ,Svemir“ na pozornici. Priredba je završila podjelom diploma, 
razvojnih mapa i poklonima za uspomenu predškolarcima na bora- 
vak u vrtiću. Na kraju su se djelatnicima Dječjeg vrtića ,Škrinjica“ 
zahvalili roditelji, a potom je za sve prisutne počelo čašćenje koje je 
završilo u ugodnoj, punoj emocija, ispunjenoj atmosferi i sreći. 

LIMAČI I VETERANI NK 
RADOBOJ NA DRUGOM MJESTU 


KONAČNE TABLICE SEZONE 2018./2019. 

NOVI SPORTSKI SADRŽAJ NA 
RADOBOJSKIM TERENIMA 


Zahvaljujući stvorenim vrhunskim uvjetima na 
igralištima Nogometnog kluba Radoboj sveje 
više raznovrsnih događanja. Najnoviji sadržaj 
jevratarska akademija kojaje osnovana odlu- 
kom Predsjedništva NK Radoboj, a voditi ćeje 
trojica, netako davno, poznatih zagorskih gol- 
mana. Radi se o Željku Rumbaku, Tomislavu 
Pelinu i Darku Horvatu. Inicijator ovog novog 
nogometnog sadržaja u Radobojuje Tomislav 
Pelin kojije svoju nogometnu karijeru započeo 
u krapinskom Zagorcu, a završio u Radoboju. 
Inače, Pelinjebranio vrata NKSlavena Belupa, 
Rijeke, Vinogradara, gruzijskog Zimbruai Krka. 
Darko Horvatjetakođerkrenuo iz Zagorca da bi 
preko Intera otišao u Dresden, a nakon povratka 


stao na gol Haška. Željko Rumbak, zvani Ram- 
bo nakonsjajne karijere u Zagorcu branio je u 
Samoboru, Varteksu i Interu Zaprešić. Nakon 
završetka golmanske karijere počinjes trener- 
skim radom i iza sebe ima zapažene rezultate. 
Ova trojica bi sada u Radoboju trebala stva- 
rati nove nogometne zvijezde, koje bi trebale 
čuvati mreže ne samo zagorskih veći mnogo 
poznatijih nogometnih klubova. Golmanska 
akademija počela je u ponedjeljak 24. lipnja, a 
u nju se mogu uključiti vratari svih dobi iz svih 
dijelova Hrvatskog zagorja, a šire. Za sada su 
planirana tri treninga tjedno na igralištu NK 
Radoboj, koji će osigurati i sve ostale uvjete za 
normalno održavanje treninga. 

Limači Radoboja: Filip, Dorjan, Jakov, Tino, Stjepan, 


LIMAČI RADOBOJA PRVI 
U JASTREBARSKOM 


Nogometni klub Jaska organiziraoje među- 
narodni nogometni turnir «Trofej dječji no- 
gomet 2019.» Nastupilo je ukupno stotinjak 
ekipa iz Hrvatske, Slovenije i BIH. Limači NK 
Radoboj 2009. godište osvojili su prvo mje- 
sto, a njihov golman Filip Šalković prograšen 
jenajboljim na turniru, dokje njegov suigrač 
Jan Glumpak proglašen kao najbolji igrač. 
Osvojen je tako još jedan turnir, što je do- 
kaz da u Radoboju stasa mlada generacija 
nogometaša zahvaljujući treneru Danijelu 
Klasiću, roditeljima igrača i upravi kluba te 
sponzorima, koji ima omogučuju da nastu- 


Filip Šalković 
najbolji 
vratar i Jan 
Glumpak 
najbolji igrač 
na turniru. 


Ivano, Lukas, Roko, Emil, Jan, Mateo, Patrik i Mihael prvi I- 
u Jastrebarskom u dresovima sponzora Dundo-prometa. 


paju u zanimljivim dresovima i imaju ostalu 
potrebnu opremu. 


Leptiri lete 1 p 


--, 
+ 


avna ustanova za uprav- 

ljanje zaštićenim dijelo- 

vima prirode Krapinsko 

- zagorske županije i ove 
je godine, četvrti put za redom, 
organizirala promatranje noćnih 
leptira. Ovom se manifestaci- 
jom želi široj javnosti približiti 
čarobni svijet noćnih leptira uz 
prikupljanje važnih podataka o 
ekologiji i biologiji noćnih lep- 
tira. Veliki broj vrsta izrazito je 
ugrožen, posebice leptiri vlažnih 
staništa poput močvara ili suhih 
brdskih travnjaka. Manifestacija 
je održana 12. lipnja kod crkve sv. 
Jakov na području Općine Rado- 
boj, a voditelji su bili Stanislav 
Gomboc i Mladen Zadravec. Za 
privlačenje noćnih leptira postav- 
ljeno je 18 svjetlosnih piramida 
na kojima se skupilo i do neko- 
liko tisuća jedinki. Piramide su 
bile prepune noćnih leptira, ali i 
drugih vrsta kukaca koje privlači 
svjetlo. Do sada je na području 
županije zabilježeno više od 1 
000 vrsta noćnih leptira tijekom 
višegodišnjih istraživanja te je 
tiskana i knjiga ,Noćni leptiri 
Krapinsko - zagorske županije“. 
Poseban poziv za sudjelovanje u 
manifestaciji bio je upućen mla- 
đim generacijama i na zadovolj- 


I 


stvo organizatora bio je zadovo- 
ljavajući odaziv. Svi su sudionici 
vrlo aktivno i s velikim zanima- 
njem i oduševljenjem, te brojnim 
pitanjima i komentarima sudje- 
lovali u akciji. Pravilno odgovo- 
rivši na pitanja voditelja imali su 
priliku dobiti knjigu o noćnim 
leptirima, te majicu ,Noć noćnih 
leptira“. Inače, noćni leptiri izu- 
zetno su raznolika i mnogobroj- 
na skupina, u Hrvatskoj ih ima 
oko 3 000 vrsta. Noćni leptiri, 

za razliku od svojih srodnika, 
danjih leptira, ne privlače puno 
pažnje i vrlo su često percipirani 
kao neprivlačni i nezanimljivi 
kukci. Međutim, istina je sasvim 
obrnuta. Veliki broj vrsta odlikuje 
se žarkim i zanimljivim bojama, 
različitim oblicima tijela i krila, 
kao i samom veličinom. U noćne 
leptire spadaju najmanji i najveći 
leptiri na području Europe. Hra- 
ne se cvjetnim nektarom i imaju 
nezamjenjivu ulogu u opraši- 
vanju biljaka, te služe kao izvor 
hrane za mnoge skupine životi- 
nja (gmazove, vodozemce, ptice 
isisavce). Zbog svoje specifične 
biologije, vrlo brzo reagiraju na 
promjene u staništu i izvrsni su 
pokazatelji stupnja očuvanosti 
nekog područja. 


Mjesto okupljanja zainteresiranih i ove je 
godine bio prostor oko crkve sv. Jakova 


Kao mamci za noćne lepi 
je 18 osvijetljenih piramida 


oci 


